DA Den Europæiske Unions Tidende L 135/11

EUROPA-PARLAMENTETS OG RÅDETS FORORDNING (EU) 2016/792

af 11. maj 2016

om harmoniserede forbrugerprisindeks og det harmoniserede boligprisindeks og om ophævelse af Rådets forordning (EF) nr. 2494/95

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 338, stk. 1,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Den Europæiske Centralbank (1),

efter den almindelige lovgivningsprocedure (2), og

ud fra følgende betragtninger:

(1) Det harmoniserede forbrugerprisindeks (HICP) er beregnet til måling af inflationen på en harmoniseret måde i medlemsstaterne. Kommissionen og Den Europæiske Centralbank (ECB) bruger HICP i deres vurdering af prisstabiliteten i medlemsstaterne i medfør af artikel 140 i traktaten om Den Europæiske Unions funktionsmåde (TEUF).

(2) Harmoniserede indeks anvendes som led i Kommissionens procedure i forbindelse med makroøkonomiske ubalancer, som fastsat ved Europa-Parlamentets og Rådets forordning (EU) nr. 1176/2011 (3).

(3) Prisstatistikker af høj kvalitet og med en høj grad af sammenlignelighed er afgørende for dem, der er ansvarlige for den offentlige politik i Unionen, forskere og alle europæiske borgere.

(4) Det Europæiske System af Centralbanker (ESCB) anvender HICP som et indeks for at måle opfyldelsen af ESCB's målsætning om prisstabilitet i henhold til artikel 127, stk. 1, i TEUF, hvilket er særlig relevant for formuleringen og gennemførelsen af Unionens monetære politik i henhold til artikel 127, stk. 2, i TEUF. I henhold til artikel 127, stk. 4, og artikel 282, stk. 5, i TEUF skal ECB høres om ethvert forslag til EU-retsakt inden for dens kompetenceområde.

(5) Målet med denne forordning er at indføre en fælles ramme for udvikling, udarbejdelse og formidling af harmoniserede forbrugerprisindeks og af det harmoniserede boligprisindeks på EU-plan og nationalt plan. Dette udelukker dog ikke muligheden for i fremtiden om nødvendigt at udvide anvendelsesområdet for denne ramme til det subnationale plan.

(6) Ved Rådets forordning (EF) nr. 2494/95 (4) indførtes en fælles ramme for oprettelse af harmoniserede forbrugerprisindeks. Denne retlige ramme bør tilpasses de aktuelle krav og den tekniske udvikling for dermed at forbedre relevansen og sammenligneligheden af harmoniserede forbrugerprisindeks og det harmoniserede boligprisindeks yderligere. På baggrund af den nye ramme, der indføres ved nærværende forordning, bør arbejdet med et sæt supplerende indikatorer for prisudvikling iværksættes.

(7) Nærværende forordning tager højde for Kommissionens dagsorden for bedre regulering og navnlig Kommissionens meddelelse af 8. oktober 2010 med titlen: »Smart regulering i Den Europæiske Union«. På det statistiske område har Kommissionen prioriteret en forenkling og forbedring af de lovgivningsmæssige rammer inden for statistik, jf. Kommissionens meddelelse af 10. august 2009 om produktionsmetoden for EU-statistikker: en vision for det kommende årti.

(8) HICP og det harmoniserede forbrugerprisindeks til faste skattesatser (HICP-CT) bør være opdelt efter kategorier i den europæiske klassifikation af individuelt forbrug efter formål (ECOICOP). En sådan klassifikation bør sikre, at alle europæiske statistikker vedrørende det private forbrug er sammenhængende og sammenlignelige. ECOICOP bør også være i overensstemmelse med FN's COICOP, som er den internationale standardklassifikation af individuelt forbrug efter formål, og ECOICOP bør derfor tilpasses efter ændringer i FN's COICOP.

(9) HICP er baseret på observerede priser, som omfatter produktskatter. Inflationen er derfor påvirket af ændringer i skattesatserne for produkter. Til inflationsanalyse og konvergensvurdering i medlemsstaterne er det nødvendigt også at indsamle oplysninger om skatteændringers virkninger på inflationen. Med henblik herpå bør HICP desuden beregnes på grundlag af priser ved faste skattesatser.

(10) Udarbejdelsen af prisindeks for boliger, og navnlig for ejerboliger, er et vigtigt skridt i retning af at forbedre relevansen og sammenligneligheden af HICP yderligere. Boligprisindekset er et nødvendigt grundlag for udarbejdelse af ejerboligprisindekset. Boligprisindekset er desuden i sig selv en vigtig indikator. Kommissionen bør senest den 31. december 2018 udarbejde en rapport med en vurdering af, i hvilket omfang ejerboligprisindekset er egnet til at indgå i HICP. Afhængigt af resultaterne af den pågældende rapport bør Kommissionen, hvis det er relevant, inden for en rimelig tidsramme forelægge et forslag til ændring af denne forordning med henblik på at lade ejerboligprisindekset indgå i HICP.

(11) Tidlige foreløbige oplysninger om det månedlige HICP i form af et flashestimat er afgørende for den monetære politik i euroområdet. Derfor bør medlemsstater, der har euroen som valuta, forelægge sådanne flashestimater.

(12) HICP er udformet med henblik på vurdering af prisstabilitet. Det er ikke ment som et leveomkostningsindeks. Foruden HICP bør der iværksættes forskning vedrørende et harmoniseret leveomkostningsindeks.

(13) Referenceperioden for de harmoniserede indeks bør ajourføres regelmæssigt. Der bør fastsættes regler for de fælles indeksreferenceperioder for de harmoniserede indeks og deres delindeks, der integreres på forskellige tidspunkter, for at sikre, at de udarbejdede indeks er sammenlignelige og relevante.

(14) For at styrke den gradvise harmonisering af harmoniserede forbrugerprisindeks og det harmoniserede boligprisindeks bør der iværksættes pilotundersøgelser med henblik på at vurdere muligheden for at anvende forbedrede grundlæggende oplysninger eller nye metodologiske tilgange. Kommissionen bør træffe de nødvendige foranstaltninger og finde de rette incitamenter, herunder økonomisk støtte, til at fremme pilotundersøgelser.

(15) Kommissionen (Eurostat) bør kontrollere de kilder og metoder, medlemsstaterne anvender til at beregne harmoniserede indeks, og bør overvåge gennemførelsen af den retlige ramme i medlemsstaterne. Med henblik herpå bør Kommissionen (Eurostat) opretholde en løbende dialog med medlemsstaternes statistiske myndigheder.

(16) Baggrundsoplysninger er afgørende for vurderingen af, om de detaljerede harmoniserede indeks, der indsendes af medlemsstaterne, er tilstrækkeligt sammenlignelige. Hertil kommer, at gennemsigtige beregningsmetoder og fremgangsmåder i medlemsstaterne hjælper alle interessenter med at forstå de harmoniserede indeks og forbedre deres kvalitet yderligere. Der bør derfor fastsættes et sæt regler for indberetning af harmoniserede metadata.

(17) For at sikre kvaliteten af de statistiske data fra medlemsstaterne bør Kommissionen anvende passende beføjelser som fastsat i artikel 12 i Europa-Parlamentets og Rådets forordning (EF) nr. 223/2009 (5).

(18) For at sikre tilpasning til ændringer i FN's COICOP, for at ændre listen over elementer, der er omfattet af gennemførelsesretsakter, ved at tilføje elementer for at tage hensyn til den tekniske udvikling af de statistiske metoder og på grundlag af evalueringen af pilotundersøgelserne samt for at ændre listen over delindeks under ECOICOP, som medlemsstaterne ikke er forpligtet til at udarbejde for at medtage tilfældighedsspil i HICP og HICP-CT bør beføjelsen til at vedtage retsakter delegeres til Kommissionen i overensstemmelse med artikel 290 i TEUF. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau. Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet.

(19) For at sikre fuld sammenlignelighed af de harmoniserede indeks er det nødvendigt med ensartede betingelser for anvendelsen af ECOICOP med henblik på HICP og HICP-CT, for opdelingen af flashestimatet af HICP fra de medlemsstater, der har euroen som valuta, og for opdelingerne af ejerboligprisindekset og boligprisindekset, for kvaliteten af de harmoniserede indeks' vægt, for de forbedrede metoder, der er baseret på frivillige pilotundersøgelser, for den hensigtsmæssige metodologi, for nærmere regler for reskaleringen af de harmoniserede indeks, for standarderne for udveksling af data og metadata, for revision af de harmoniserede indeks og deres delindeks samt for de tekniske krav til kvalitetssikring af indholdet af de årlige standardkvalitetsrapporter, fristen for fremsendelse af rapporterne til Kommissionen (Eurostat) samt strukturen i oversigterne og fristen for fremsendelse af oversigterne til Kommissionen (Eurostat). For at sikre sådanne ensartede betingelser for gennemførelsen af nærværende forordning bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (6).

(20) Kommissionen bør ved vedtagelsen af gennemførelsesforanstaltninger og delegerede retsakter i henhold til denne forordning, hvor det er relevant, overveje omkostningseffektivitet og sikre, at disse foranstaltninger og retsakter ikke pålægger medlemsstaterne eller respondenterne en væsentlig yderligere byrde.

(21) Målet for denne forordning, nemlig etablering af fælles statistiske standarder for harmoniserede forbrugerprisindeks og det harmoniserede boligprisindeks, kan ikke i tilstrækkelig grad opfyldes af medlemsstaterne, men kan bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.

(22) Udvalget for det Europæiske Statistiske System er blevet bedt om at yde faglig rådgivning i forbindelse med artikel 7 i forordning (EF) nr. 223/2009.

(23) Forordning (EF) nr. 2494/95 bør derfor ophæves —

VEDTAGET DENNE FORORDNING:

Artikel 1

Genstand

Ved denne forordning fastlægges en fælles ramme for udvikling, udarbejdelse og formidling af harmoniserede forbrugerprisindeks (HICP, HICP-CT, ejerboligprisindeks) og af det harmoniserede boligprisindeks på EU-plan og nationalt plan.

Artikel 2

Definitioner

I denne forordning forstås ved:

1) »produkter«: varer og tjenesteydelser som defineret i bilag A, afsnit 3.01, til Europa-Parlamentets og Rådets forordning (EU) nr. 549/2013 (7) (»ENS 2010«)

2) »forbrugerpriser«: de købspriser, som husholdninger betaler for individuelle produkter ved hjælp af pengetransaktioner

3) »boligpriser«: handelspriserne på boliger, der købes af husholdninger

4) »købspriser«: de priser, som køberne faktisk betaler for produkter, inkl. alle skatter på produkter minus subsidier, efter fradraget af rabatter i forhold til standardpriser og -takster, ekskl. renter eller gebyrer, der betales i henhold til kreditordninger og alle ekstraomkostninger som følge af manglende overholdelse af den betalingsfrist, der blev aftalt på købstidspunktet

5) »administrerede priser«: priser, som enten er direkte fastsat eller påvirket i væsentligt omfang af den samlede offentlige sektor

6) »harmoniseret forbrugerprisindeks« eller »HICP«: det sammenlignelige forbrugerprisindeks udarbejdet af hver medlemsstat

7) »harmoniseret forbrugerprisindeks til faste skattesatser« eller »HICP-CT«: det indeks, der måler ændringer i forbrugerpriserne uden virkningen af ændringer i skattesatserne for produkter i det samme tidsrum

8) »skattesats«: en skatteparameter og kan være en vis procentdel af prisen eller et absolut skattebeløb, der pålægges en fysisk enhed

9) »ejerboligprisindeks«: det indeks, som måler ændringerne i handelspriserne på boliger, som er nye i husholdningssektoren, og på andre produkter, som husholdningerne køber i deres egenskab af boligejere

10) »boligprisindeks«: det indeks, som måler ændringerne i handelspriserne på boliger, der købes af husholdningerne

11) »delindeks under HICP eller HICP-CT«: det prisindeks for enhver af kategorierne i den europæiske klassifikation af individuelt forbrug efter formål (»ECOICOP«) som fastlagt i bilag I

12) »harmoniserede indeks«: HICP, HICP-CT, ejerboligprisindekset og boligprisindekset

13) »flashestimat af HICP«: et tidligt estimat af HICP fra de medlemsstater, der har euroen som valuta, som kan være baseret på foreløbige oplysninger og, om nødvendigt, relevante modelberegninger

14) »indeks af Laspeyrestypen«: det prisindeks, som måler den gennemsnitlige ændring i priser fra prisreferenceperioden til en sammenligningsperiode ved at anvende udgiftsandele fra en periode, der ligger før prisreferenceperioden, og hvor der foretages en tilpasning af disse udgiftsandele, således at de afspejler priserne i prisreferenceperioden.

Et »indeks af Laspeyrestypen« defineres således:

p er prisen på et produkt, 0 er prisreferenceperioden og t er sammenligningsperioden. Vægtene (w) er udgiftsandelene i en periode (b), der ligger før prisreferenceperioden, og tilpasses, så de afspejler priserne i prisreferenceperioden 0

15) »indeksreferenceperiode«: den periode, for hvilken indekset sættes til 100 indekspoint

16) »prisreferenceperiode«: den periode, som prisen i sammenligningsperioden sammenlignes med; ved månedlige indeks er prisreferenceperioden december i det foregående år, og ved kvartalsindeks er det fjerde kvartal i det foregående år

17) »grundlæggende oplysninger«: data, der omfatter:

a) for så vidt angår HICP og HICP-CT: i) købspriser på produkter, der skal tages i betragtning for at beregne delindeks i overensstemmelse med denne forordning ii) karakteristika, der bestemmer produktets pris iii) oplysninger om pålagte skatter og punktafgifter iv) oplysninger om, hvorvidt en pris er helt eller delvis administreret, og v) vægte, der afspejler størrelsen og sammensætningen af forbruget af de pågældende produkter

b) for så vidt angår ejerboligprisindekset: i) handelspriserne på boliger, som er nye i husholdningssektoren, og på andre produkter, som husholdningerne køber i deres egenskab af boligejere, og som skal tages i betragtning for at beregne ejerboligprisindekset i overensstemmelse med denne forordning ii) karakteristika, der bestemmer boligprisen og priserne på andre produkter, som husholdningerne køber i deres egenskab af boligejere, og iii) vægte, der afspejler størrelsen og sammensætningen af de relevante boligudgiftskategorier

c) for så vidt angår boligprisindekset: i) handelspriserne på boliger, der købes af husholdningerne, som skal tages i betragtning for at beregne boligprisindekset i overensstemmelse med denne forordning ii) karakteristika, der bestemmer boligprisen, og iii) vægte, der afspejler størrelsen og sammensætningen af de relevante boligudgiftskategorier

18) »husholdning«: en husholdning som omhandlet i bilag A, afsnit 2.119, litra a) og b), til ENS 2010, uanset nationalitet eller opholdsstatus

19) »medlemsstatens økonomiske område«: det økonomiske område, der er omhandlet i bilag A, afsnit 2.05, til ENS 2010, bortset fra at de ekstraterritoriale enklaver inden for medlemsstatens grænser er medregnet, og de territoriale enklaver i udlandet ikke er medregnet

20) »husholdningernes pengeudgifter til konsum«: den del af udgifterne til forbrug, der afholdes:

— af husholdninger

— i pengetransaktioner

— på medlemsstatens økonomiske område

— til produkter, der anvendes til direkte dækning af individuelle behov eller ønsker, som defineret i bilag A, afsnit 3.101, til ENS 2010

— i en af eller begge de perioder, der sammenlignes

21) »væsentlig ændring af produktionsmetode«: en ændring, som skønnes at påvirke den årlige ændring af et givent harmoniseret indeks eller en del heraf i alle perioder med mere end:

a) 0,1 procentpoint for det samlede HICP, HICP-CT, ejerboligprisindeks eller boligprisindeks

b) henholdsvis 0,3, 0,4, 0,5 eller 0,6 procentpoint for alle ECOICOP-hovedgrupper, -grupper, -kategorier eller -undergrupper (5 cifre) for HICP eller HICP-CT.

Artikel 3

Beregning af de harmoniserede indeks

1. Medlemsstaterne sender Kommissionen (Eurostat) de harmoniserede indeks som defineret i artikel 2, nr. 12).

2. De harmoniserede indeks skal være indeks af Laspeyrestypen, der kædeindekseres på årsbasis.

3. HICP og HICP-CT baseres på prisændringer og vægte for produkter, der indgår i husholdningernes pengeudgifter til konsum.

4. Hverken HICP eller HICP-CT skal omfatte transaktioner mellem husholdninger, undtagen i tilfælde af huslejer betalt af lejere til private udlejere, når sidstnævnte handler i egenskab af markedsproducent af tjenesteydelser, som købes af husholdninger (lejere).

5. Ejerboligprisindekset udarbejdes, om muligt og forudsat at dataene er til rådighed, for de seneste 10 år forud for denne forordnings ikrafttræden.

6. Delindeksene under HICP og HICP-CT udarbejdes for ECOICOP-kategorierne. Kommissionen vedtager gennemførelsesretsakter vedrørende ensartede betingelser for anvendelsen af ECOICOP med henblik på HICP og HICP-CT. Disse gennemførelsesretsakter vedtages efter undersøgelsesproceduren i artikel 11, stk. 2.

7. Kommissionen udarbejder senest den 31. december 2018 en rapport med en vurdering af, i hvilket omfang ejerboligprisindekset er egnet til at indgå i HICP. Afhængigt af rapportens resultater forelægger Kommissionen, hvis det er relevant, inden for en rimelig tidsramme et forslag til ændring af denne forordning med henblik på at lade ejerboligprisindekset indgå i HICP. Hvis rapporten fastslår, at der er behov for yderligere metodologisk udvikling med henblik på at lade ejerboligprisindekset indgå i HICP, fortsætter Kommissionen det metodologiske arbejde og aflægger rapport til Europa-Parlamentet og Rådet herom i relevant omfang.

8. Kommissionen vedtager gennemførelsesretsakter vedrørende opdelingen af flashestimatet af HICP fra de medlemsstater, der har euroen som valuta. Disse gennemførelsesretsakter vedtages efter undersøgelsesproceduren i artikel 11, stk. 2.

9. Kommissionen vedtager gennemførelsesretsakter vedrørende opdelingerne af ejerboligprisindekset og boligprisindekset. Disse gennemførelsesretsakter vedtages efter undersøgelsesproceduren i artikel 11, stk. 2.

10. Hvert år ajourfører medlemsstaterne vægtene for delindeksene under de harmoniserede indeks. Kommissionen vedtager gennemførelsesretsakter vedrørende ensartede betingelser for kvaliteten af de harmoniserede indeks' vægt fastlægges. Disse gennemførelsesretsakter vedtages efter undersøgelsesproceduren i artikel 11, stk. 2.

Artikel 4

Sammenlignelighed af de harmoniserede indeks

1. For at de harmoniserede indeks kan anses for at være sammenlignelige, må enhver forskel mellem medlemsstaterne på alle niveauer kun afspejle forskelle i prisændringer eller udgiftsmønstre.

2. Alle delindeks under de harmoniserede indeks, der afviger fra begreberne eller metoderne i denne forordning, anses for at være sammenlignelige, hvis de resulterer i et indeks, der skønnes at variere systematisk med:

a) mindre end eller lig med 0,1 procentpoint i gennemsnit over en periode på et år i forhold til året før sammenholdt med et indeks, der er udarbejdet efter den metode, der er anvendt i denne forordning, for så vidt angår HICP og HICP-CT

b) mindre end eller lig med 1 procentpoint i gennemsnit over en periode på et år i forhold til året før sammenholdt med et indeks, der er udarbejdet efter den metode, der er anvendt i denne forordning, for så vidt angår ejerboligprisindekset og boligprisindekset.

Hvis de i første afsnit omhandlede beregninger ikke er mulige, skal medlemsstaterne udførligt fastsætte konsekvenserne af at anvende en metode, der afviger fra begreberne eller metoderne i denne forordning.

3. Kommissionen tillægges beføjelser til at vedtage delegerede retsakter i overensstemmelse med artikel 10 vedrørende ændring af bilag I for at sikre sammenligneligheden af de harmoniserede indeks på internationalt plan og i overensstemmelse med ændring af FN's COICOP.

4. For at sikre ensartede betingelser for udarbejdelsen af sammenlignelige harmoniserede indeks og med henblik på at opfylde målene i denne forordning vedtager Kommissionen gennemførelsesretsakter, der nærmere specificerer de forbedrede metoder, der er baseret på frivillige pilotundersøgelser, jf. artikel 8, og metodologien. Disse gennemførelsesretsakter skal vedrøre:

i) stikprøveudvælgelse og repræsentativitet

ii) indsamling og behandling af priser

iii) produktudskiftning og kvalitetskorrektion

iv) indeksberegning

v) revisioner

vi) særindeks

vii) behandling af produkter på særlige områder.

Kommissionen sikrer, at disse gennemførelsesretsakter ikke pålægger medlemsstaterne og respondenterne en væsentlig yderligere byrde.

Disse gennemførelsesretsakter vedtages efter undersøgelsesproceduren i artikel 11, stk. 2.

5. Med henblik på udarbejdelsen af de harmoniserede indeks for at tage hensyn til den tekniske udvikling af de statistiske metoder og på grundlag af evalueringen af pilotundersøgelserne, jf. artikel 8, stk. 4, tillægges Kommissionen beføjelse til ved hjælp af delegerede retsakter vedtaget i overensstemmelse med artikel 10 at ændre denne artikels stk. 4, første afsnit, ved at tilføje elementer til den deri fastsatte liste, forudsat at sådanne tilføjede elementer ikke overlapper eksisterende elementer og ikke ændrer anvendelsesområdet for eller karakteren af harmoniserede indeks som fastsat i denne forordning.

Artikel 5

Datakrav

1. Grundlæggende oplysninger, som medlemsstaterne har indsamlet til de harmoniserede indeks og deres delindeks, skal være repræsentative på medlemsstatsplan.

2. Oplysningerne tilvejebringes fra statistiske enheder som defineret i Rådets forordning (EØF) nr. 696/93 (8) eller fra andre kilder, forudsat at sammenlignelighedskravene for de harmoniserede indeks, jf. nærværende forordnings artikel 4, er opfyldt.

3. De statistiske enheder, der leverer oplysninger om produkter, der indgår i husholdningernes pengeudgifter til konsum, samarbejder efter behov om indsamlingen eller leveringen af grundlæggende oplysninger. De statistiske enheder afgiver korrekte og fuldstændige grundlæggende oplysninger til de nationale instanser, der er ansvarlige for udarbejdelsen af de harmoniserede indeks.

4. På anmodning af de nationale instanser, der er ansvarlige for udarbejdelsen af de harmoniserede indeks, forelægger de statistiske enheder elektroniske registreringer af transaktioner såsom stregkodedata, såfremt de foreligger, med den detaljeringsgrad, der er nødvendig for at udarbejde harmoniserede indeks og for at evaluere overholdelsen af sammenlignelighedskravene og kvaliteten af de harmoniserede indeks.

5. Den fælles indeksreferenceperiode for de harmoniserede indeks er 2015. Denne indeksreferenceperiode anvendes for de fuldstændige tidsrækker for alle harmoniserede indeks og deres delindeks.

6. De harmoniserede indeks og deres delindeks reskaleres til en ny fælles indeksreferenceperiode i tilfælde af en vigtig metodologisk ændring af de harmoniserede indeks, som vedtages i overensstemmelse med denne forordning, eller hvert 10. år efter den seneste reskalering begyndende i 2015. Reskaleringen til den nye indeksreferenceperiode får virkning:

a) for så vidt angår månedlige indeks, med indekset for januar i året efter indeksreferenceperioden

b) for så vidt angår kvartalsvise indeks, med indekset for det første kvartal i året efter indeksreferenceperioden.

Kommissionen vedtager gennemførelsesretsakter, der fastlægger de nærmere regler for reskaleringen af de harmoniserede indeks. Disse gennemførelsesretsakter vedtages efter undersøgelsesproceduren i artikel 11, stk. 2.

7. Medlemsstaterne er ikke forpligtet til at udarbejde eller fremsende:

a) de delindeks under HICP og HICP-CT, der tegner sig for mindre end en tusindedel af de samlede udgifter

b) ejerboligprisindekset og de delindeks under boligprisindekset, der tegner sig for mindre end en hundrededel af henholdsvis de samlede ejerboligudgifter og det samlede boligkøb.

8. Medlemsstaterne er ikke forpligtet til at udarbejde de følgende delindeks under ECOICOP, enten fordi de ikke indgår i husholdningernes pengeudgifter til konsum, eller fordi graden af metodologisk harmonisering endnu ikke er tilstrækkelig:

02.3 Euforiserende stoffer 09.4.3 Tilfældighedsspil 12.2 Prostitution 12.5.1 Livsforsikring 12.6.1 FISIM (indirekte målte finansielle formidlingstjenester).

Kommissionen tillægges beføjelse til at vedtage delegerede retsakter i overensstemmelse med artikel 10 for at ændre den i dette stykke fastsatte liste med henblik på at medtage tilfældighedsspil i HICP og HICP-CT.

Artikel 6

Hyppighed

1. Medlemsstaterne fremsender månedligt HICP, HICP-CT og deres respektive delindeks til Kommissionen (Eurostat), herunder de delindeks, der udarbejdes med længere intervaller.

2. Medlemsstaterne fremsender hvert kvartal ejerboligprisindekset og boligprisindekset til Kommissionen (Eurostat). De kan på frivillig basis fremsendes månedligt.

3. Medlemsstaterne er ikke forpligtet til at udarbejde delindeks månedligt eller kvartalsvis, såfremt mindre hyppig dataindsamling opfylder sammenlignelighedskravene i artikel 4. Medlemsstaterne underretter Kommissionen (Eurostat) om de ECOICOP-, ejerboligprisindeks- og boligprisindekskategorier, for hvilke de agter at indsamle data mindre hyppigt end månedligt, for så vidt angår ECOICOP-kategorier, og kvartalsvis, for så vidt angår ejerboligprisindeks- og boligprisindekskategorier.

4. Hvert år fremsender medlemsstaterne ajourførte vægte for delindeksene under de harmoniserede indeks til Kommissionen (Eurostat).

Artikel 7

Frister, udvekslingsstandarder og revisioner

1. Medlemsstaterne fremsender harmoniserede indeks og alle delindeks til Kommissionen (Eurostat) senest:

a) for så vidt angår februar- til decemberindeksene, 15 kalenderdage og, for så vidt angår januarindeksene, 20 kalenderdage efter udgangen af den måned, for hvilken indeksene er beregnet, og

b) 85 kalenderdage efter udgangen af det kvartal, for hvilket indeksene er beregnet.

2. Medlemsstaterne fremsender de ajourførte vægte til Kommissionen (Eurostat) senest:

a) for så vidt angår de månedlige indeks, den 13. februar hvert år

b) for så vidt angår de kvartalsvise indeks, den 15. juni hvert år.

3. De medlemsstater, der har euroen som valuta, fremsender flashestimatet af HICP til Kommissionen (Eurostat) senest den næstsidste kalenderdag i den måned, flashestimatet vedrører.

4. Medlemsstaterne fremsender de data og metadata, der kræves i henhold til denne forordning, til Kommissionen (Eurostat) i overensstemmelse med standarderne for udveksling af data og metadata.

5. Harmoniserede indeks og deres delindeks, der allerede er blevet offentliggjort, kan revideres.

6. Kommissionen vedtager gennemførelsesretsakter, der fastlægger de nærmere regler for standarderne for udveksling af data og metadata, jf. stk. 4, og de ensartede betingelser for revision af harmoniserede indeks og deres delindeks, jf. stk. 5. Disse gennemførelsesretsakter vedtages efter undersøgelsesproceduren i artikel 11, stk. 2.

Artikel 8

Pilotundersøgelser

1. Når forbedrede grundlæggende oplysninger er påkrævede til udarbejdelse af de harmoniserede indeks, eller når der er konstateret et behov for bedre sammenlignelighed af de harmoniserede indeks via metoderne i artikel 4, stk. 4, kan Kommissionen (Eurostat) iværksætte pilotundersøgelser, der gennemføres af medlemsstaterne på frivillig basis.

2. Unionens almindelige budget bidrager, hvor det er hensigtsmæssigt, til finansiering af sådanne pilotundersøgelser.

3. Ved pilotundersøgelserne vurderes det, om det er gennemførligt at tilvejebringe forbedrede grundlæggende oplysninger eller vedtage nye metodologiske tilgange.

4. Resultaterne af pilotundersøgelserne evalueres af Kommissionen (Eurostat) i nært samarbejde med medlemsstaterne og de vigtigste brugere af de harmoniserede indeks under hensyntagen til fordelene ved at have forbedrede grundlæggende oplysninger eller nye metodologiske tilgange i forhold til de yderligere omkostninger ved udarbejdelse af harmoniserede standarder.

5. Senest den 31. december 2020 og derefter hvert femte år forelægger Kommissionen Europa-Parlamentet og Rådet en rapport med en evaluering, hvis det er relevant, af hovedkonklusionerne af pilotundersøgelserne.

Artikel 9

Kvalitetssikring

1. Medlemsstaterne sikrer kvaliteten af de fremsendte harmoniserede indeks. Med henblik på nærværende forordning finder standardkriterierne for kvalitet i artikel 12, stk. 1, i forordning (EF) nr. 223/2009 anvendelse.

2. Medlemsstaterne forelægger Kommissionen (Eurostat):

a) årlige standardkvalitetsrapporter vedrørende de kvalitetskriterier, der er omhandlet i artikel 12, stk. 1, i forordning (EF) nr. 223/2009

b) årligt ajourførte oversigter med oplysninger om anvendte datakilder, definitioner og metoder

c) yderligere oplysninger i tilknytning hertil med den detaljeringsgrad, der er nødvendig for at evaluere overholdelsen af sammenlignelighedskravene og kvaliteten af de harmoniserede indeks, hvis Kommissionen (Eurostat) anmoder herom.

3. Hvis en medlemsstat har til hensigt at indføre en betydelig ændring i produktionsmetoderne vedrørende de harmoniserede indeks eller en del deraf, underretter medlemsstaten Kommissionen (Eurostat), senest tre måneder før sådanne ændringer vil træde i kraft. Medlemsstaten forelægger Kommissionen (Eurostat) en kvantificering af virkningen af ændringen.

4. Kommissionen vedtager gennemførelsesretsakter, der fastlægger tekniske kvalitetssikringskrav vedrørende indholdet af de årlige standardkvalitetsrapporter, fristen for fremsendelse af rapporterne til Kommissionen (Eurostat) og strukturen i oversigterne samt tidsfristen for forelæggelse af oversigterne til Kommissionen (Eurostat). Disse gennemførelsesretsakter vedtages efter undersøgelsesproceduren i artikel 11, stk. 2.

Artikel 10

Udøvelse af de delegerede beføjelser

1. Beføjelsen til at vedtage delegerede retsakter tillægges Kommissionen på de i denne artikel fastlagte betingelser.

2. Kommissionen sikrer ved udøvelsen af de i artikel 4, stk. 3 og 5, og artikel 5, stk. 8, omhandlede beføjelser, at de delegerede retsakter ikke pålægger medlemsstaterne eller respondenterne en væsentlig yderligere byrde.

Endvidere skal Kommissionen behørigt begrunde de aktioner, der er omhandlet i disse delegerede retsakter, og, når det er relevant, foretage en vurdering af omkostningseffektiviteten, herunder af byrden for respondenterne og af produktionsomkostningerne, jf. artikel 14, stk. 3, i forordning (EF) nr. 223/2009.

Kommissionen følger sin sædvanlige praksis og gennemfører høringer med eksperter, herunder eksperter fra medlemsstaterne, før den vedtager disse delegerede retsakter.

3. Beføjelsen til at vedtage delegerede retsakter, jf. artikel 4, stk. 3 og 5, og artikel 5, stk. 8, tillægges Kommissionen for en periode på fem år fra den 13. juni 2016. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

4. Den i artikel 4, stk. 3 og 5, og artikel 5, stk. 8, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.

5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.

6. En delegeret retsakt vedtaget i henhold til artikel 4, stk. 3 og 5, og artikel 5, stk. 8, træder kun i kraft, hvis hverken Europa-Parlamentet eller Rådet har gjort indsigelse inden for en frist på tre måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med tre måneder på Europa-Parlamentets eller Rådets initiativ.

Artikel 11

Udvalgsprocedure

1. Kommissionen bistås af Udvalget for det Europæiske Statistiske System nedsat ved forordning (EF) nr. 223/2009. Dette udvalg er et udvalg som omhandlet i forordning (EU) nr. 182/2011.

2. Når der henvises til dette stykke, finder artikel 5 i forordning (EU) nr. 182/2011 anvendelse.

Artikel 12

Ophævelse

1. Medlemsstaterne leverer fortsat de harmoniserede indeks i overensstemmelse med forordning (EF) nr. 2494/95 indtil fremsendelsen af data vedrørende 2016, jf. dog stk. 2.

2. Forordning (EF) nr. 2494/95 ophæves med virkning fra den 1. januar 2017.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.

3. Når Kommissionen første gang vedtager de i artikel 3, stk. 6, 9 og 10, artikel 4, stk. 4, artikel 5, stk. 6, og artikel 7, stk. 6, omhandlede gennemførelsesretsakter, indarbejder den i det omfang, det er foreneligt med nærværende forordning, de relevante bestemmelser i Kommissionens forordning (EF) nr. 1749/96 (9), Kommissionens forordning (EF) nr. 2214/96 (10), Rådets forordning (EF) nr. 1687/98 (11), Kommissionens forordning (EF) nr. 2646/98 (12), Kommissionens forordning (EF) nr. 1617/1999 (13), Rådets forordning (EF) nr. 2166/1999 (14), Kommissionens forordning (EF) nr. 2601/2000 (15), Kommissionens forordning (EF) nr. 2602/2000 (16), Kommissionens forordning (EF) nr. 1920/2001 (17), Kommissionens forordning (EF) nr. 1921/2001 (18), Kommissionens forordning (EF) nr. 1708/2005 (19), Rådets forordning (EF) nr. 701/2006 (20), Kommissionens forordning (EF) nr. 330/2009 (21), Kommissionens forordning (EU) nr. 1114/2010 (22) og Kommissionens forordning (EU) nr. 93/2013 (23), som er vedtaget på grundlag af forordning (EF) nr. 2494/95, og Kommissionen begrænser i det omfang, det er hensigtsmæssigt, det samlede antal gennemførelsesretsakter. De forordninger, der er vedtaget på grundlag af forordning (EF) nr. 2494/95, finder fortsat anvendelse i en overgangsperiode. Denne overgangsperiode udløber på anvendelsesdatoen for de gennemførelsesretsakter, der første gang vedtages på grundlag af artikel 3, stk. 6, 9 og 10, artikel 4, stk. 4, artikel 5, stk. 6, og artikel 7, stk. 6, i nærværende forordning, som skal være samme dag for alle disse gennemførelsesretsakter.

Artikel 13

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den får virkning for første gang for de data, der vedrører januar 2017.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Strasbourg, den 11. maj 2016. På Europa-Parlamentets vegne M. SCHULZ Formand På Rådets vegne J.A. HENNIS-PLASSCHAERT Formand

(1) EUT C 175 af 29.5.2015, s. 2.

(2) Europa-Parlamentets holdning af 8.3.2016 (endnu ikke offentliggjort i EUT) og Rådets afgørelse af 21.4.2016.

(3) Europa-Parlamentets og Rådets forordning (EU) nr. 1176/2011 af 16. november 2011 om forebyggelse og korrektion af makroøkonomiske ubalancer (EUT L 306 af 23.11.2011, s. 25).

(4) Rådets forordning (EF) nr. 2494/95 af 23. oktober 1995 om harmoniserede forbrugerprisindekser (EFT L 257 af 27.10.1995, s. 1).

(5) Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).

(6) Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).

(7) Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (EUT L 174 af 26.6.2013, s. 1).

(8) Rådets forordning (EØF) nr. 696/93 af 15. marts 1993 om de statistiske enheder til observation og analyse af det produktive system i Det Europæiske Fællesskab (EFT L 76 af 30.3.1993, s. 1).

(9) Kommissionens forordning (EF) nr. 1749/96 af 9. september 1996 vedrørende oprindelige foranstaltninger for Rådets forordning (EF) nr. 2494/95 om harmoniserede forbrugerprisindekser (EFT L 229 af 10.9.1996, s. 3).

(10) Kommissionens forordning (EF) nr. 2214/96 af 20. november 1996 om harmoniserede forbrugerprisindekser: indsendelse og formidling af delindekser under HCPI (EFT L 296 af 21.11.1996, s. 8).

(11) Rådets forordning (EF) nr. 1687/98 af 20. juli 1998 om ændring af Kommissionens forordning (EF) nr. 1749/96 om det harmoniserede forbrugerprisindeks' dækning af varer og tjenesteydelser (EFT L 214 af 31.7.1998, s. 12).

(12) Kommissionens forordning (EF) nr. 2646/98 af 9. december 1998 om de nærmere regler til gennemførelse af Rådets forordning (EF) nr. 2494/95 vedrørende minimumsstandarder for behandling af tariffer inden for det harmoniserede forbrugerprisindeks (EFT L 335 af 10.12.1998, s. 30).

(13) Kommissionens forordning (EF) nr. 1617/1999 af 23. juli 1999 om nærmere regler for gennemførelse af Rådets forordning (EF) nr. 2494/96 med hensyn til minimumsstandarder for behandling af forsikring i de harmoniserede forbrugerprisindekser og om ændring af forordning (EF) nr. 2214/96 (EFT L 192 af 24.7.1999, s. 9).

(14) Rådets forordning (EF) nr. 2166/1999 af 8. oktober 1999 om nærmere regler for gennemførelse af forordning (EF) nr. 2494/95 med hensyn til minimumsstandarder for behandling af produkter inden for sektorerne sundhedsvæsen, uddannelse og social sikring i de harmoniserede forbrugerprisindekser (EFT L 266 af 14.10.1999, s. 1).

(15) Kommissionens forordning (EF) nr. 2601/2000 af 17. november 2000 om gennemførelsesbestemmelser til Rådets forordning (EF) nr. 2494/95 for så vidt angår tidspunktet for indførelse af køberpriser i de harmoniserede forbrugerprisindekser (EFT L 300 af 29.11.2000, s. 14).

(16) Kommissionens forordning (EF) nr. 2602/2000 af 17. november 2000 om gennemførelsesbestemmelser til Rådets forordning (EF) nr. 2494/95 for så vidt angår minimumsnormer for behandling af prisreduktioner i de harmoniserede forbrugerprisindekser (EFT L 300 af 29.11.2000, s. 16).

(17) Kommissionens forordning (EF) nr. 1920/2001 af 28. september 2001 om nærmere regler for gennemførelse af Rådets forordning (EF) nr. 2494/95 for så vidt angår minimumsnormer for behandling af gebyrer, som er en forholdsmæssig andel af en transaktions værdi inden for det harmoniserede forbrugerprisindeks og om ændring af forordning (EF) nr. 2214/96 (EFT L 261 af 29.9.2001, s. 46).

(18) Kommissionens forordning (EF) nr. 1921/2001 af 28. september 2001 om gennemførelsesbestemmelser til Rådets forordning (EF) nr. 2494/95 for så vidt angår minimumsnormer for revision af de harmoniserede forbrugerprisindekser og om ændring af forordning (EF) nr. 2602/2000 (EFT L 261 af 29.9.2001, s. 49).

(19) Kommissionens forordning (EF) nr. 1708/2005 af 19. oktober 2005 om gennemførelsesbestemmelser til Rådets forordning (EF) nr. 2494/95, for så vidt angår den fælles indeksreferenceperiode for de harmoniserede forbrugerprisindeks, og om ændring af forordning (EF) nr. 2214/96 (EUT L 274 af 20.10.2005, s. 9).

(20) Rådets forordning (EF) nr. 701/2006 af 25. april 2006 om gennemførelsesbestemmelser til forordning (EF) nr. 2494/95 for så vidt angår den tidsmæssige dækning af prisindsamlingen til det harmoniserede forbrugerprisindeks (EUT L 122 af 9.5.2006, s. 3).

(21) Kommissionens forordning (EF) nr. 330/2009 af 22. april 2009 om gennemførelsesbestemmelser til Rådets forordning (EF) nr. 2494/95 for så vidt angår minimumsnormer til behandling af sæsonprodukter i de harmoniserede forbrugerprisindekser (HICP) (EUT L 103 af 23.4.2009, s. 6).

(22) Kommissionens forordning (EU) nr. 1114/2010 af 1. december 2010 om gennemførelsesbestemmelser til Rådets forordning (EF) nr. 2494/95 for så vidt angår minimumsnormer for kvaliteten af HICP-vægtninger og om ophævelse af Kommissionens forordning (EF) nr. 2454/97 (EUT L 316 af 2.12.2010, s. 4).

(23) Kommissionens forordning (EU) nr. 93/2013 af 1. februar 2013 om detaljerede regler for gennemførelse af Rådets forordning (EF) nr. 2494/95 om harmoniserede forbrugerprisindeks for så vidt angår indførelse af ejerboligprisindeks (EUT L 33 af 2.2.2013, s. 14).

BILAG I EUROPÆISK KLASSIFIKATION AF INDIVIDUELT FORBRUG EFTER FORMÅL (ECOICOP) 01 FØDEVARER OG IKKEALKOHOLISKE DRIKKEVARER 01.1 Fødevarer 01.1.1 Brød og kornprodukter 01.1.1.1 Ris 01.1.1.2 Mel og andre kornprodukter 01.1.1.3 Brød 01.1.1.4 Andet bagværk 01.1.1.5 Pizza og quiche 01.1.1.6 Pastaprodukter og couscous 01.1.1.7 Morgenmadscerealier 01.1.1.8 Andre kornprodukter 01.1.2 Kød 01.1.2.1 Okse- og kalvekød 01.1.2.2 Svinekød 01.1.2.3 Lamme- og gedekød 01.1.2.4 Fjerkrækød 01.1.2.5 Andet kød 01.1.2.6 Spiselige slagtebiprodukter 01.1.2.7 Tørret, saltet eller røget kød 01.1.2.8 Andre tilberedninger af kød 01.1.3 Fisk og skaldyr 01.1.3.1 Fersk eller kølet fisk 01.1.3.2 Frossen fisk 01.1.3.3 Ferske eller kølede skaldyr 01.1.3.4 Frosne skaldyr 01.1.3.5 Tørrede, røgede eller saltede fisk og skaldyr 01.1.3.6 Andre konserverede eller forarbejdede fisk og tilberedte varer af skaldyr 01.1.4 Mælk, ost og æg 01.1.4.1 Frisk sødmælk 01.1.4.2 Frisk mælk med lavt fedtindhold 01.1.4.3 Mælkekonserves 01.1.4.4 Yoghurt 01.1.4.5 Ost og ostemasse 01.1.4.6 Andre mejeriprodukter 01.1.4.7 Æg 01.1.5 Olie og fedt 01.1.5.1 Smør 01.1.5.2 Margarine og andre vegetabilske fedtstoffer 01.1.5.3 Olivenolie 01.1.5.4 Andre spiselige olier 01.1.5.5 Andre spiselige animalske fedtstoffer 01.1.6 Frugt 01.1.6.1 Frisk eller kølet frugt 01.1.6.2 Frossen frugt 01.1.6.3 Tørrede frugter og nødder 01.1.6.4 Konserverede frugter og frugtbaserede produkter 01.1.7 Grøntsager 01.1.7.1 Friske eller kølede grøntsager undtagen kartofler og andre rodknolde 01.1.7.2 Frosne grøntsager undtagen kartofler og andre rodknolde 01.1.7.3 Tørrede grøntsager, andre konserverede eller forarbejdede grøntsager 01.1.7.4 Kartofler 01.1.7.5 Chips 01.1.7.6 Andre rodknolde og produkter af rodgrøntsager 01.1.8 Sukker, marmelade, honning, chokolade og konfekture 01.1.8.1 Sukker 01.1.8.2 Syltetøj, marmelade og honning 01.1.8.3 Chokolade 01.1.8.4 Konfektureprodukter 01.1.8.5 Konsumis 01.1.8.6 Kunstige sukkererstatninger 01.1.9 Fødevarer i.a.n. 01.1.9.1 Sovser, smagspræparater 01.1.9.2 Salt, krydderier og køkkenurter 01.1.9.3 Babymad 01.1.9.4 Færdigretter 01.1.9.9 Andre fødevarer i.a.n. 01.2 Ikkealkoholiske drikkevarer 01.2.1 Kaffe, te og kakao 01.2.1.1 Kaffe 01.2.1.2 Te 01.2.1.3 Kakao og chokoladepulver 01.2.2 Mineralvand, læskedrikke, frugt- og grøntsagssaft 01.2.2.1 Mineralvand eller kildevand 01.2.2.2 Læskedrikke 01.2.2.3 Frugt- og grøntsagssaft 02 ALKOHOLISKE DRIKKEVARER, TOBAK OG EUFORISERENDE STOFFER 02.1 Alkoholiske drikkevarer 02.1.1 Spiritus 02.1.1.1 Spiritus og likør 02.1.1.2 Alkoholiske læskedrikke 02.1.2 Vin 02.1.2.1 Vin af druer 02.1.2.2 Vin af andre frugter 02.1.2.3 Vin tilsat alkohol 02.1.2.4 Vinbaserede drikkevarer 02.1.3 Øl 02.1.3.1 Pilsnerøl 02.1.3.2 Andre alkoholholdige øl 02.1.3.3 Øl med lavt alkoholindhold og alkoholfri øl 02.1.3.4 Ølbaserede drikkevarer 02.2 Tobak 02.2.0 Tobak 02.2.0.1 Cigaretter 02.2.0.2 Cigarer 02.2.0.3 Andre tobaksvarer 02.3 Euforiserende stoffer 02.3.0 Euforiserende stoffer 02.3.0.0 Euforiserende stoffer 03 BEKLÆDNING OG FODTØJ 03.1 Beklædning 03.1.1 Materialer til beklædning 03.1.1.0 Materialer til beklædning 03.1.2 Beklædningsartikler 03.1.2.1 Beklædning til mænd 03.1.2.2 Beklædning til kvinder 03.1.2.3 Beklædning til småbørn (0-2 år) og børn (3-13 år) 03.1.3 Andre artikler til beklædning og beklædningstilbehør 03.1.3.1 Andre artikler til beklædning 03.1.3.2 Beklædningstilbehør 03.1.4 Vask, rensning, reparation og leje af beklædning 03.1.4.1 Vask og rensning af beklædning 03.1.4.2 Reparation og leje af beklædning 03.2 Fodtøj 03.2.1 Sko og andet fodtøj 03.2.1.1 Fodtøj til mænd 03.2.1.2 Fodtøj til kvinder 03.2.1.3 Fodtøj til småbørn og børn 03.2.2 Reparation og leje af fodtøj 03.2.2.0 Reparation og leje af fodtøj 04 BOLIGBENYTTELSE, VAND, ELEKTRICITET, GAS OG ANDET BRÆNDSEL 04.1 Faktisk husleje 04.1.1 Faktisk husleje betalt af lejere 04.1.1.0 Faktisk husleje betalt af lejere 04.1.2 Andre faktiske huslejebetalinger 04.1.2.1 Faktisk husleje betalt af lejere for sekundære boliger 04.1.2.2 Huslejebetalinger for garager og andre huslejer betalt af lejere 04.2 Beregnet lejeværdi af bolig 04.2.1 Beregnet lejeværdi af egen bolig 04.2.1.0 Beregnet lejeværdi af egen bolig 04.2.2 Andre beregnede lejeværdier 04.2.2.0 Andre beregnede lejeværdier 04.3 Vedligeholdelse og reparation af bolig 04.3.1 Materialer til vedligeholdelse og reparation af bolig 04.3.1.0 Materialer til vedligeholdelse og reparation af bolig 04.3.2 Tjenester til vedligeholdelse og reparation af bolig 04.3.2.1 Tjenester ydet af blikkenslagere 04.3.2.2 Tjenester ydet af elektrikere 04.3.2.3 Vedligeholdelsestjenester vedrørende varmeanlæg 04.3.2.4 Tjenester ydet af malere 04.3.2.5 Tjenester ydet af snedkere 04.3.2.9 Andre tjenester til vedligeholdelse og reparation af boligen 04.4 Vandforsyning og andre tjenester i forbindelse med boligen 04.4.1 Vandforsyning 04.4.1.0 Vandforsyning 04.4.2 Renovation 04.4.2.0 Renovation 04.4.3 Opsamling af spildevand 04.4.3.0 Opsamling af spildevand 04.4.4 Andre tjenester i forbindelse med boligen i.a.n. 04.4.4.1 Vedligeholdelsesomkostninger i boligejendomme 04.4.4.2 Sikkerhedstjenester 04.4.4.9 Andre tjenester i forbindelse med boliger 04.5 Elektricitet, gas og andet brændsel 04.5.1 Elektricitet 04.5.1.0 Elektricitet 04.5.2 Gas 04.5.2.1 Natur- og bygas 04.5.2.2 Flydende kulbrinter (butan, propan mv.) 04.5.3 Flydende brændsel 04.5.3.0 Flydende brændsel 04.5.4 Fast brændsel 04.5.4.1 Kul 04.5.4.9 Andet fast brændsel 04.5.5 Varmeenergi 04.5.5.0 Varmeenergi 05 BOLIGUDSTYR, HUSHOLDNINGSUDSTYR OG RUTINEMÆSSIG VEDLIGEHOLDELSE AF BOLIG 05.1 Møbler og boligudstyr, tæpper og anden gulvbelægning 05.1.1 Møbler og boligudstyr 05.1.1.1 Boligmøbler 05.1.1.2 Havemøbler 05.1.1.3 Belysningsudstyr 05.1.1.9 Andre møbler og andet boligudstyr 05.1.2 Tæpper og anden gulvbelægning 05.1.2.1 Gulvtæpper 05.1.2.2 Anden gulvbelægning 05.1.2.3 Tjenester i forbindelse med montering af faste tæpper og gulvbelægning 05.1.3 Reparation af møbler, boligudstyr og gulvbelægninger 05.1.3.0 Reparation af møbler, boligudstyr og gulvbelægninger 05.2 Boligtekstiler 05.2.0 Boligtekstiler 05.2.0.1 Møbelstof og gardiner 05.2.0.2 Sengelinned 05.2.0.3 Bord- og badeværelseslinned 05.2.0.4 Reparation af boligtekstiler 05.2.0.9 Andre boligtekstiler 05.3 Husholdningsapparater 05.3.1 Større husholdningsapparater, også elektriske 05.3.1.1 Køleskabe, frysere og kølefryseskabe 05.3.1.2 Vaskemaskiner, tørretumblere, og opvaskemaskiner 05.3.1.3 Kogeapparater 05.3.1.4 Varmeapparater, luftkonditioneringsapparater 05.3.1.5 Rengøringsudstyr 05.3.1.9 Andre større husholdningsapparater 05.3.2 Mindre elektriske husholdningsapparater 05.3.2.1 Foodprocessorer 05.3.2.2 Kaffe– og temaskiner og lignende apparater 05.3.2.3 Strygejern 05.3.2.4 Brødristere og grillapparater 05.3.2.9 Andre mindre elektriske husholdningsapparater 05.3.3 Reparation af husholdningsapparater 05.3.3.0 Reparation af husholdningsapparater 05.4 Glas, service og husholdningsredskaber 05.4.0 Glas, service og husholdningsredskaber 05.4.0.1 Glas, krystalvarer, keramiske artikler og porcelænsartikler 05.4.0.2 Spisebestik, fade og sølvtøj 05.4.0.3 Ikkeelektriske køkkenredskaber og -genstande 05.4.0.4 Reparation af glas, service og husholdningsredskaber 05.5 Værktøj og udstyr til hus og have 05.5.1 Større redskaber og udstyr 05.5.1.1 Motoriserede større redskaber og udstyr 05.5.1.2 Reparation, leasing og leje af større redskaber og udstyr 05.5.2 Mindre redskaber og diverse tilbehør 05.5.2.1 Ikkemotoriserede mindre redskaber 05.5.2.2 Diverse tilbehør til mindre redskaber 05.5.2.3 Reparation af ikkemotoriserede mindre redskaber og diverse tilbehør 05.6 Andre varer og tjenester til husholdningen 05.6.1 Ikkevarige husholdningsartikler 05.6.1.1 Rengørings- og vedligeholdelsesprodukter 05.6.1.2 Andre ikkevarige mindre husholdningsartikler 05.6.2 Hushjælp og tjenesteydelser i hjemmet 05.6.2.1 Hushjælp ydet af betalt personale 05.6.2.2 Rengøring 05.6.2.3 Leje af møbler og boligudstyr 05.6.2.9 Anden hushjælp og andre tjenesteydelser i hjemmet 06 SUNDHED 06.1 Medicinske produkter, apparater og medicinsk udstyr 06.1.1 Farmaceutiske produkter 06.1.1.0 Farmaceutiske produkter 06.1.2 Andre medicinske produkter 06.1.2.1 Graviditetstest og mekaniske svangerskabsforebyggende midler 06.1.2.9 Andre medicinske produkter i.a.n. 06.1.3 Medicinske apparater og medicinsk udstyr 06.1.3.1 Briller med korrigerende glas og kontaktlinser 06.1.3.2 Høreapparater 06.1.3.3 Reparation af medicinske apparater og medicinsk udstyr 06.1.3.9 Andre medicinske apparater og andet medicinsk udstyr 06.2 Ambulant behandling 06.2.1 Lægebehandling 06.2.1.1 Behandling hos praktiserende læge 06.2.1.2 Behandling hos speciallæge 06.2.2 Tandbehandling 06.2.2.0 Tandbehandling 06.2.3 Tjenester ydet af paramedicinsk personale 06.2.3.1 Tjenester ydet af medicinske laboratorier og røntgenklinikker 06.2.3.2 Termiske bade, gymnastikterapi, ambulancetjeneste og leje af medicinsk udstyr 06.2.3.9 Andre paramedicinske tjenesteydelser 06.3 Hospitalstjenester 06.3.0 Hospitalstjenester 06.3.0.0 Hospitalstjenester 07 TRANSPORT 07.1 Køb af køretøjer 07.1.1 Automobiler 07.1.1.1 Nye automobiler 07.1.1.2 Brugte automobiler 07.1.2 Motorcykler 07.1.2.0 Motorcykler 07.1.3 Cykler 07.1.3.0 Cykler 07.1.4 Dyretrukne køretøjer 07.1.4.0 Dyretrukne køretøjer 07.2 Drift af personlige transportmidler 07.2.1 Reservedele og tilbehør til personlige transportmidler 07.2.1.1 Dæk 07.2.1.2 Reservedele til personlige transportmidler 07.2.1.3 Tilbehør til personlige transportmidler 07.2.2 Brændstof og smøremidler til personlige transportmidler 07.2.2.1 Diesel 07.2.2.2 Benzin 07.2.2.3 Andre brændstoffer til personlige transportmidler 07.2.2.4 Smøremidler 07.2.3 Vedligeholdelse og reparation af personlige transportmidler 07.2.3.0 Vedligeholdelse og reparation af personlige transportmidler 07.2.4 Andre tjenester vedrørende personlige transportmidler 07.2.4.1 Leje af garager, parkeringspladser og personlige transportmidler 07.2.4.2 Faciliteter til opkrævning af bomafgifter og parkometre 07.2.4.3 Køretimer, køreprøver, kørekort og teknisk kontrol 07.3 Transporttjenester 07.3.1 Personbefordring med jernbane 07.3.1.1 Personbefordring med tog 07.3.1.2 Personbefordring med metro og sporvogn 07.3.2 Personbefordring ad landevej 07.3.2.1 Personbefordring med bus og rutebil 07.3.2.2 Personbefordring med taxi og lejet bil med fører 07.3.3 Personbefordring med fly 07.3.3.1 Indenrigsflyvning 07.3.3.2 International flyvning 07.3.4 Personbefordring ad søvejen og indre vandveje 07.3.4.1 Personbefordring ad søvejen 07.3.4.2 Personbefordring ad indre vandveje 07.3.5 Kombineret personbefordring 07.3.5.0 Kombineret personbefordring 07.3.6 Andre købte transporttjenester 07.3.6.1 Transport med tovbaner, gondollifter og stolelifter 07.3.6.2 Flytning og opmagasinering 07.3.6.9 Andre købte transporttjenester i.a.n. 08 MEDDELELSE 08.1 Posttjenester 08.1.0 Posttjenester 08.1.0.1 Brevtjenester 08.1.0.9 Andre posttjenester 08.2 Telefon- og telefaxudstyr 08.2.0 Telefon- og telefaxudstyr 08.2.0.1 Fastnettelefonudstyr 08.2.0.2 Mobiltelefonudstyr 08.2.0.3 Andet telefon- og telefaxudstyr 08.2.0.4 Reparation af telefon- og telefaxudstyr 08.3 Telefon- og telefaxtjenester 08.3.0 Telefon- og telefaxtjenester 08.3.0.1 Trådbårne telefontjenester 08.3.0.2 Trådløse telefontjenester 08.3.0.3 Internetadgangstjenester 08.3.0.4 Kombinerede telekommunikationstjenester 08.3.0.5 Andre datatransmissionstjenester 09 FRITID OG KULTUR 09.1 Audiovisuelt og fotografisk udstyr samt databehandlingsudstyr 09.1.1 Udstyr til modtagelse, indspilning og reproduktion af lyd og billeder 09.1.1.1 Udstyr til modtagelse, indspilning og reproduktion af lyd 09.1.1.2 Udstyr til modtagelse, indspilning og reproduktion af lyd og billeder 09.1.1.3 Bærbart udstyr til lyd og billeder 09.1.1.9 Andet udstyr til modtagelse, indspilning og reproduktion af lyd og billeder 09.1.2 Fotografisk og kinematografisk udstyr og optiske instrumenter 09.1.2.1 Kameraer 09.1.2.2 Tilbehør til fotografisk og kinematografisk udstyr 09.1.2.3 Optiske instrumenter 09.1.3 Databehandlingsudstyr 09.1.3.1 PC'er 09.1.3.2 Tilbehør til databehandlingsudstyr 09.1.3.3 Software 09.1.3.4 Regnemaskiner og andet databehandlingsudstyr 09.1.4 Optagemedier 09.1.4.1 Indspillede optagemedier 09.1.4.2 Uindspillede optagemedier 09.1.4.9 Andre optagemedier 09.1.5 Reparation af audiovisuelt og fotografisk udstyr samt databehandlingsudstyr 09.1.5.0 Reparation af audiovisuelt og fotografisk udstyr samt databehandlingsudstyr 09.2 Andre større varige forbrugsgoder til fritids- og kulturaktiviteter 09.2.1 Større varige forbrugsgoder til udendørs fritidsaktiviteter 09.2.1.1 Autocampere, campingvogne og påhængsvogne 09.2.1.2 Flyvemaskiner, ultralette fly, svævefly, dragefly og varmluftballoner 09.2.1.3 Både, påhængsmotorer og montering af udstyr i både 09.2.1.4 Heste, ponyer og tilbehør 09.2.1.5 Udstyr til spil og sport 09.2.2 Musikinstrumenter og større varige forbrugsgoder til indendørs fritidsaktiviteter 09.2.2.1 Musikinstrumenter 09.2.2.2 Større varige forbrugsgoder til indendørs fritidsaktiviteter 09.2.3 Vedligeholdelse og reparation af andre større varige forbrugsgoder til fritids- og kulturaktiviteter 09.2.3.0 Vedligeholdelse og reparation af andre større varige forbrugsgoder til fritids- og kulturaktiviteter 09.3 Andet tilbehør og udstyr til fritid, haver og kæledyr 09.3.1 Spil, legetøj og hobbyartikler 09.3.1.1 Spil og hobbyartikler 09.3.1.2 Legetøj og festartikler 09.3.2 Udstyr til sport, camping og friluftsaktiviteter 09.3.2.1 Udstyr til sport 09.3.2.2 Udstyr til camping og friluftsaktiviteter 09.3.2.3 Reparation af udstyr til sport, camping og friluftsaktiviteter 09.3.3 Haveprodukter, planter og blomster 09.3.3.1 Haveprodukter 09.3.3.2 Planter og blomster 09.3.4 Kæledyr og artikler til kæledyr 09.3.4.1 Køb af kæledyr 09.3.4.2 Artikler til kæledyr 09.3.5 Dyrlægetjenester og andre tjenester i forbindelse med kæledyr 09.3.5.0 Dyrlægetjenester og andre tjenester i forbindelse med kæledyr 09.4 Fritids- og kulturtjenester 09.4.1 Fritids- og sportstjenester 09.4.1.1 Fritids- og sportstjenester — tilstedeværelse 09.4.1.2 Fritids- og sportstjenester — deltagelse 09.4.2 Kulturtjenester 09.4.2.1 Biografer, teatre, koncerter 09.4.2.2 Museer, biblioteker, zoologiske haver 09.4.2.3 Tv- og radiolicens, abonnementer 09.4.2.4 Leje af udstyr og tilbehør i forbindelse med kultur 09.4.2.5 Fotografiske tjenester 09.4.2.9 Andre kulturtjenester 09.4.3 Tilfældighedsspil 09.4.3.0 Tilfældighedsspil 09.5 Aviser, bøger og papirvarer 09.5.1 Bøger 09.5.1.1 Skønlitteratur 09.5.1.2 Undervisningsbøger 09.5.1.3 Anden faglitteratur 09.5.1.4 Indbindingstjenester og download af e-bøger 09.5.2 Aviser og tidsskrifter 09.5.2.1 Aviser 09.5.2.2 Blade og tidsskrifter 09.5.3 Diverse tryksager 09.5.3.0 Diverse tryksager 09.5.4 Papir og tegnematerialer 09.5.4.1 Papirprodukter 09.5.4.9 Andre papirvarer og tegnematerialer 09.6 Pakkerejser 09.6.0 Pakkerejser 09.6.0.1 Indenlandske pakkerejser 09.6.0.2 Udenlandske pakkerejser 10 UNDERVISNING 10.1 Førskoleundervisning og primærundervisning 10.1.0 Førskoleundervisning og primærundervisning 10.1.0.1 Førskoleundervisning (ISCED 97, niveau 0) 10.1.0.2 Primærundervisning (ISCED 97, niveau 1) 10.2 Sekundærundervisning 10.2.0 Sekundærundervisning 10.2.0.0 Sekundærundervisning 10.3 Undervisning på niveauet mellem sekundær- og tertiærundervisning 10.3.0 Undervisning på niveauet mellem sekundær- og tertiærundervisning 10.3.0.0 Undervisning på niveauet mellem sekundær- og tertiærundervisning (ISCED 97, niveau 4) 10.4 Tertiærundervisning 10.4.0 Tertiærundervisning 10.4.0.0 Tertiærundervisning 10.5 Undervisning uden for niveauplacering 10.5.0 Undervisning uden for niveauplacering 10.5.0.0 Undervisning uden for niveauplacering 11 RESTAURANTER OG HOTELLER 11.1 Cateringtjenester 11.1.1 Restauranter, caféer o.l. 11.1.1.1 Restauranter, caféer og danseetablissementer 11.1.1.2 Fastfood og takeawaytjenester 11.1.2 Kantiner 11.1.2.0 Kantiner 11.2 Overnatningsfaciliteter 11.2.0 Overnatningsfaciliteter 11.2.0.1 Hoteller, moteller, kroer og lignende overnatningsfaciliteter 11.2.0.2 Feriecentre, campingpladser, vandrehjem og lignende overnatningsfaciliteter 11.2.0.3 Andre etablissementers overnatningsfaciliteter 12 DIVERSE VARER OG TJENESTER 12.1 Personlig pleje 12.1.1 Frisørsaloner og institutter for personlig pleje 12.1.1.1 Frisører til mænd og børn 12.1.1.2 Frisører til kvinder 12.1.1.3 Behandlinger inden for personlig pleje 12.1.2 Elektriske apparater til personlig pleje 12.1.2.1 Elektriske apparater til personlig pleje 12.1.2.2 Reparation af elektriske apparater til personlig pleje 12.1.3 Andre apparater, artikler og produkter til personlig pleje 12.1.3.1 Ikkeelektrisk udstyr 12.1.3.2 Artikler til personlig hygiejne og wellness, esoteriske produkter og skønhedsprodukter 12.2 Prostitution 12.2.0 Prostitution 12.2.0.0 Prostitution 12.3 Personlige effekter i.a.n. 12.3.1 Smykker og ure 12.3.1.1 Smykker 12.3.1.2 Ure 12.3.1.3 Reparation af smykker og ure 12.3.2 Andre personlige effekter 12.3.2.1 Rejseartikler 12.3.2.2 Babyartikler 12.3.2.3 Reparation af andre personlige effekter 12.3.2.9 Andre personlige effekter i.a.n. 12.4 Social beskyttelse 12.4.0 Social beskyttelse 12.4.0.1 Børnepasning 12.4.0.2 Ældrehjem og hjem for handicappede 12.4.0.3 Tjenester til at hjælpe folk til fortsat at bo i deres privatboliger 12.4.0.4 Rådgivning 12.5 Forsikring 12.5.1 Livsforsikring 12.5.1.0 Livsforsikring 12.5.2 Forsikring i forbindelse med boligen 12.5.2.0 Forsikring i forbindelse med boligen 12.5.3 Sygeforsikring 12.5.3.1 Offentlig sygeforsikring 12.5.3.2 Privat sygeforsikring 12.5.4 Forsikringer i forbindelse med transport 12.5.4.1 Bilforsikring 12.5.4.2 Rejseforsikring 12.5.5 Anden forsikring 12.5.5.0 Anden forsikring 12.6 Finansielle tjenesteydelser i.a.n. 12.6.1 FISIM (indirekte målte finansielle formidlingstjenester) 12.6.1.0 FISIM (indirekte målte finansielle formidlingstjenester) 12.6.2 Andre finansielle tjenesteydelser i.a.n. 12.6.2.1 Bankers og postkontorers gebyrer 12.6.2.2 Mægleres og investeringsrådgiveres afgifter eller gebyrer 12.7 Andre tjenester i.a.n. 12.7.0 Andre tjenester i.a.n. 12.7.0.1 Administrationsgebyrer 12.7.0.2 Juridiske tjenester og regnskabsførelse 12.7.0.3 Begravelsestjenester 12.7.0.4 Andre gebyrer og tjenester